Харитон Агрба Москва имҩаԥысуа абокс ахәылԥаз аҿы ихадоу хаҿхоит
Абоксиор Харитон Агрба - жәларбжьаратәи акласс аспорт азҟаза, 2019 шықәса раахыс апрофессионалтә ринг аҿы даҵамхац.
АҞӘА, лаҵара 18 - Sputnik. Харитон Агрба Москва, абокс ахәылԥаз аан аиндаҭлара хадаҿы дықәгылоит. Абир атәы аанацҳауеит аспорт азы Аҳәынҭеилакы.
Аԥсуа боксиор ашоу "Лига Ставок. Вечер профессионального бокса" аҟны дықәгылоит лаҵара 31 рзы. Агрба диндаҭлоит Авак Узлиан. Абоксиорцәа 10-раундк иҟоу ақәгылара мҩаԥыргоит.
Ақәгыларақәа мҩаԥысуеит УСК "Крылья Советов" аҿы, апромоутертә еилахәыра Dynamo Boxing Promotions еиҿнакааз ашоу аҿы реиҳа реиҳа изызҿлымҳахо хҭысхоит ҳәа аҳәоит адырраҭараҿы.
Аԥсуа спортсмен иқәгылара ишиашоу ицо "Матч ТВ", "Матч! Боец" рефирқәа рҿы асааҭ 20.00 рзы идырбахоит.
Харитон Агрба – жәларбжьаратәи акласс аспорт азҟаза, атитулқәа WBA-Fedecaribe, WBA Continetal, IBF European имоуп, 2019 шықәса раахыс апрофессионалтә ринг аҿы дықәгылоит: аа-қәгыларак иааирала имҩаԥигахьеит, урҭ рҟынтәи хәба рҿы нокаутла даиааиит. Сынтәа Колумбиатәи аспортсмен Браиам Рико заанаҵы дииааит ашоу "Лига Ставок. Вечер бокса" аҿы.